PATVIRTINTA

Koncertinės įstaigos valstybinio pučiamųjų

instrumentų orkestro „Trimitas“ vadovo

2020 m. liepos 15 d. įsakymu Nr. 1V-35

**APTARNAVIMO SKYRIAUS KOSTIUMININKO PAREIGYBĖS APRAŠYMAS**

##### **I SKYRIUS**

##### **PAREIGYBĖ**

1. Aptarnavimo skyriaus kostiumininkas yra kvalifikuotų darbuotojų grupės darbuotojas.

2. Pareigybės lygis – C.

## **II SKYRIUS**

## **SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

2. Darbuotojas, einantis šias pareigas, turi atitikti šiuos specialius reikalavimus:

2.1. ne žemesnis nei vidurinis išsilavinimas;

2.2. išmanyti Lietuvos Respublikos įstatymus, Lietuvos Respublikos Vyriausybės nutarimus ir kitus teisės aktus, reglamentuojančius darbo santykius, saugos ir sveikatos darbe bei priešgaisrinės saugos reikalavimus, būti susipažinus su Koncertinės įstaigos valstybinio pučiamųjų instrumentų orkestro „Trimitas“ (toliau – Koncertinė įstaiga) vidaus tvarkos taisyklėmis;

2.3. būti pareigingam, darbščiam, gebėti savarankiškai planuoti ir organizuoti savo veiklą.

# III SKYRIUS

# ŠIAS PAREIGAS EINANČIO DARBUOTOJO FUNKCIJOS

3. Šias pareigas einantis darbuotojas vykdo šias funkcijas:

3.1. priima ir saugoja Koncertinės įstaigos materialines vertybes (kostiumus, avalynę, aksesuarus), racionaliai ir saugiai juos išdėsto sandėliavimo patalpose;

3.2. paruošia ir išduoda Koncertinės įstaigos materialines vertybes, pritaikant atskiriems pasirodymams;

3.3. prižiūri Koncertinės įstaigos materialines vertybes, organizuoja jų skalbimą, valymą, tvarkymą ir pan.;

3.4. renka informaciją apie materialinių vertybių poreikį bei perduoda ją atsakingam asmeniui;

3.5. veda Koncertinės įstaigos materialinių vertybių apskaitą;

3.6. minkštus baldus ir kilimus valo dulkių siurbliu, o profilaktiškai – tam skirtomis specialiomis priemonėmis;

3.7. pagal poreikį, išneša šiukšles, kartą per mėnesį išplauna šiukšlių dėžes;

3.8. pagal poreikį šlapiu būdu valo Koncertinės įstaigos patalpų grindis;

3.9. vykdo kitus su funkcijomis susijusius nenuolatinio pobūdžio pavedimus tam, kad būtų pasiekti Koncertinės įstaigos tikslai;

3.10. asmeniškai atsako už patikėtas materialines vertybes.

Susipažinau:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Data)